钦定古今图书集成/理学汇编/学行典/第238卷 > 贾如规
## 钦定古今图书集成/理学汇编/学行典/第238卷 > 贾如规

按《乐清县志》：“贾如规，字元范，弱冠入太学。靖康初，金
寇迫，诸生怖惧欲逃去。如规曰：‘吾辈久被教育，国家
阽危，乃欲求免苟活乎’？闻者愧之。后授广昌尉，邑故
多盗，逻者多扰平民，如规戢下严，民赖安缉。于是捕
得盗，令欲上其功，辞曰：‘夫欲杀人取官职，所不愿也’。
剖决精明，吏民畏服。秩满，箧中不携一物，惟《汉书》一”
部。调兴国司理，不赴，遂归隐，自号鹿岩居士。县起学
宫，与钱尧卿等规画，既成，又为置田养士。年七十九
卒。十朋诗云：“真君雅敬黄承事，仙席曾先窦十郎。平
生手不释卷，隐不忘君。”尝赋诗曰：“鹿岩亦冒长沙姓，
说著中原便涕流。”其忠义至老不衰云。